**Protokoll fra møte i Læringsmiljøutvalget, 26.05.2014**

**Tilstede:** *Studenter:* Silje Eide Johansen (2C), Helga Sæthre (2D)  
*Ansatte:* John Olav Lorentzen (driftsleder), Geir Inge Lien (LMU-leder), Rune Storli (Fysak) som vara for Marianne Schram (ped), Eva Stai Brønstad (ped)

*Ingunn Uppheim (SR-leder)*

**Forfall:** Charlotte Wiik (2E), Kent Roger Aarberg (2F), Kristin Færø (SiT)

**Sekretær:** Geir Inge Lien

**LMUsak 06/14: Godkjenning av innkalling og saksliste**

Godkjent

**LMUsak 07/14: Godkjenning av protokoll fra sist møte i LMU**

Godkjent

**LMUsak 08/14: Studentassistentordning ved DMMH**

Prorektor Liv Aastad deltok på saken og informerte om tanker rundt studentassistentordning ved høgskolen.   
Studentassistentordning er noe som vurderes inn i UH-ped arbeidet, som en del av studiestrukturen. Det tenkes «skreddersøm» av ordningen for best mulig undervisning av barnehagelærere.   
Studentene har lenge hatt ønsker om en studentassistentordning. Tiltak for å kunne senke terskelen for å be om hjelp er viktig. En ordning vil ha stor nytte både innenfor mer tekniske/praktiske ting som ITL, nettsiden, studentweb osv. men også innenfor den faglige biten som skriving av akademiske tekster, veiledning og oppgaver.  
1. desember er fristen for å lage en modell som kan trekkes inn i UH-ped.   
Det vil være viktig å få til en kultur ved DMMH for å jobbe hardt med studiene, få frem stemmene til de engasjerte studentene som kan dra andre med seg inn i et aktivt studentmiljø. Forslag om å integrere en studentassistentordning inn i quak! ble nevnt og muligheten for en ordning der 3. klassestudentene bistår 1. klassestudentene i en ordnet og organisert løsning.

LMU oppfordrer studentene / SR om å komme med forslag og innspill på hvordan en studentassistentordning kunne vært praktisert. Et innspill kan legges ved LMU-protokollen.

10. -11. juni skal det være møte med NOKUT om kvalitetssystemet ved DMMH. Kvalitetssystemet baseres på evalueringer. Hvilke kriterier det skal evalueres etter er et aktuelt tema. Minimum 2 studenter bør og oppfordres til å delta på møtet.

**LMUsak 09/14: Plakatoppslag og informasjonsbehov**

I dag har eksterne (studentersamfunnet) en bedre og mer synlig plassering av sine oppslag enn høgskolens egne organer har. Dette må endres slik at ting som skjer her på høgskolen får mest fokus. Oppslagene under trappa oppleves som rotete og bør fjernes derfra.   
Flere faste oppslagstavler bør vurderes, der hver organisasjon har ansvaret for sine tavler, både med oppheng og fjerning av det som skal bort.   
Oppslag som henger rundt omkring på vegger, søyler, dører osv. må unngås. Det gir et uryddig inntrykk og det brukes ofte tape som tar malingen når den rives av.  
Infoskjermen som SR betjener bør brukes aktivt slik at dette blir innarbeidet blant studentene som et sjekkpunkt for å finne aktuell informasjon. PC-en til denne skjermen har vært ustabil i vår og IT-avdelingen må se nærmere på hva som er problemet her.  
Administrasjonssjef og driftsleder vil sammen med SR se på muligheter for bedre strukturering og tilrettelegging av oppslag.

**LMUsak 10/14: Orientering fra DMMHI**

Aktiviteter som fotball, innebandy og håndball er etablert og godt i gang. Det er ønskelig og det jobbes for å få enda flere delaktig. Ansatte ved høgskolen har også mulighet for å melde seg inn i DMMHI. DMMHI ønsker å opprette en egen gruppe som kan bistå med planlegging og arbeid rundt flytting og oppgradering av styrkerommet til vinteren. DMMHI vil ha stand i glassgården under registreringsdagen for nye studenter til høsten.

Geir Inge Lien

(sign.)

Leder LMU